CELEX: 62011CN0565
Language: el
Date: 2011-11-10 00:00:00
Title: Υπόθεση C-565/121: Αίτηση για την έκδοση προδικαστικής αποφάσεως, την οποία υπέβαλε το Tribunalul Sibiu (Ρουμανία) στις 10 Νοεμβρίου 2011 — Mariana Irimie κατά Administrația Finanțelor Publice Sibiu, Administrația Fondului pentru Mediu

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/34
            
         
      Αίτηση για την έκδοση προδικαστικής αποφάσεως, την οποία υπέβαλε το Tribunalul Sibiu (Ρουμανία) στις 10 Νοεμβρίου 2011 — Mariana Irimie κατά Administrația Finanțelor Publice Sibiu, Administrația Fondului pentru Mediu
      (Υπόθεση C-565/121)
      (2012/C 25/66)
      Γλώσσα διαδικασίας: η ρουμανική
      
         Αιτούν δικαστήριο
      
      Tribunalul Sibiu
      
         Διάδικοι στην υπόθεση της κύριας δίκης
      
      
         Προσφεύγουσα: Mariana Irimie
      
         Καθών: Administrația Finanțelor Publice Sibiu, Administrația Fondului pentru Mediu
      
         Προδικαστικό ερώτημα
      
      Έχει η αρχή της ισοδυναμίας, της αποτελεσματικότητας και της αναλογικότητας, εφαρμοζόμενη επί των ενδίκων βοηθημάτων λόγω των προσβολών του κοινοτικού δικαίου σε βάρος των ιδιωτών στο πλαίσιο της εφαρμογής νομοθεσίας απάδουσας προς το κοινοτικό δίκαιο, όπως προκύπτει από τη νομολογία του Δικαστηρίου της Ευρωπαϊκής Ένωσης και από το δικαίωμα ιδιοκτησίας, το οποίο κατοχυρώνεται στο άρθρο 6 της Συνθήκης για την Ευρωπαϊκή Ένωση και στο άρθρο 17 του Χάρτη των Θεμελιωδών Δικαιωμάτων της Ευρωπαϊκής Ένωσης, την έννοια ότι αντίκεινται προς την αρχή αυτή διατάξεις του εσωτερικού δικαίου περιοριστικές του ύψους της αποζημιώσεως της οποίας δύναται να τύχει ο ιδιώτης λόγω της ζημίας την οποία υπέστη από την προσβολή ενός δικαιώματός του;